(Fremover): Det kommer frem i en pressemelding sendt fra Evenes Utvikling AS i helga.
Evenes Utvikling AS' planer for det 50 mål store området ved innfartsveien (RV 833) til flyterminalen tar form. På til sammen gigantiske 150 000 kvadratmeter gulvflate skal selskapet utvikle helt nye tilbud til både lokalbefolkningen og reisende over Evenes Flyplass. Planene er lagt og tegningene er klare for følgende:
Et lavprishotell med 200 rom.
25 serviceleiligheter i toppetasjen av et nytt næringsbygg.
Nytt senter med restaurant, kafeer, hurtigmatservering, pub og treningssenter.
Kjøpesenter på 3000 kvadratmeter.
Helsesenter, turistsenter for markedsføring av regionen og et bilpleiesenter.
Parkeringsanlegg for cirka 1200 biler.
Hotellplanene på Evenes:
– På toppen av dette planlegger vi en vakker park i området mot Langvatnet. Der skal vi ha turstier, lekeplass og aktivitetsutstyr for barn, påpeker styreleder Finn Håkon Jørstad.
Årsaken til at Evenes Utvikling kraftig oppjusterer sine planer for dette området, er nye vurderinger av den fremtidige aktiviteten på Evenes. Det forventes økt militær aktivitet og samtidig mener selskapet at turisttrafikken vil ta seg kraftig opp. Avslutningsvis øker også lokalbefolkningens behov og ønsker.
– Foreløpige beregninger viser at vår planlagte utbygging vil gi fast arbeid til cirka 200 personer, sier Jørstad.
Hver dag er det noen tar kontakt med Evenes for å bygge noe i kommunen: